Die wêreld in foto’s – 26 Mei 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het lande wêreldwyd sosiale afstandhandhawing aangemoedig of algehele landwye afsonderingstydperke ingestel. Te midde hiervan is die jaarlikse openbare gedenkdagvieringe by militêre begraafplase in die VSA gekanselleer. Naasbestaandes het egter steeds hul geliefdes op dié dag herdenk. Só word Amerikaanse militêre personeel se afsterwe herdenk. ŉ Vrou sit tussen grafstene by die Fort Sam Houston- nasionale begraafplaas in San Antonio, Texas. (Foto: Eric Gay, AP) ŉ Man besoek die Los Angeles- nasionale begraafplaas in Los Angeles. (Foto: Jae C. Hong, AP) ŉ Amerikaanse vlag op die grafsteen van Nenad Nikolic, ŉ weermagspesialis, by die Sacramento-vallei- nasionale begraafplaas in Dixon, Kalifornië. (Foto: Rich Pedroncelli, AP) ŉ Amerikaanse vlag op ŉ veteraan se grafsteen by die Sacramento-vallei- nasionale begraafplaas in Dixon, Kalifornië. (Foto: Rich Pedroncelli, AP) ŉ Kind sit ŉ roos by ŉ soldaat se grafsteen by die Los Angeles- nasionale begraafplaas in Los Angeles. (Foto: Richard Vogel, AP)